पाएं अपने शहर की ताज़ा ख़बरें और फ्री ई-पेपरडाउनलोड करें
चंडीगढ़ । चंडीगढ़ के टेनिस कोच और इंटरनेशनल टेनिस फेडरेशन(आईटीएफ) ट्यूटर कंवलजीत सिंह अब लाओ में टेनिस ट्रेनिंग देने जाएंगे। लाओ टेनिस फेडरेशन(एलटीएफ) द्वारा आयोजित किए गए बिग्नर्स और इंटरमिडिएट प्लेयर्स कोर्स में कंवलजीत 12 दिन के कैंप में कोचिंग देंगे। ये कैंप लाओ की राजधानी विएनतिआने के चाओ एनोवोंग स्टेडियम में आयोजित होगा।
लाओ टेनिस फेडरेशन(एलटीएफ) ने कुल 13 का विभिन्न प्रकार के कोर्स के लिए चुना है जिन्हें पे एंड स्टे के आधार पर ट्रेनिंग देनी होगी। अभी सेंट पीटर्स स्कूल सेक्टर-34 में कोचिंग दे रहे कंवलजीत ने कहा कि मुझे यकीन है कि वहां के ट्रेनी को नई तकनीक से समझने में मजा आएगा। नई प्रकार की तकनीक खासकर रेड, ऑरेंज और ग्रीन गेंदों से खेलने का खास अनुभव देगी और खासकर उन्हें जिन्होंने हालही में टेनिस खेलना शुरु किया है।
बिग्नर्स और इंटरमिडिएट प्लेयर्स कोर्स को लाओ में पहली बार शुरु किया जा रहा है जिससे हमें उम्मीद है कि वहां के खिलाडिय़ों को इससे काफी मदद मिलेगी। इस प्रकार के टेक्निकल कोर्स में वहां के खिलाड़ी पहली बार हिस्सा लेंगे। ये पूरी तरह से उनके हित में है क्योंकि उन्हें नई प्रकार की तकनीक से काफी कुछ सीखने को मिलेगा।
इस कोर्स के बारे में लाओ की राष्ट्रीय टीम के सदस्य दोनेडे किओदालासोक ने कहा कि य कोर्स वास्तव में हमें काफी मदद करेगा क्योंकि इसमें हमें नई प्रकार की जानकारियां और आधुनिक प्रकार का टेनिस सीखने को मिलेगा। इससे सीखी चीजें हमें हमारे करियर में काफी महत्वपूर्ण होंगी और हमें उम्मीद है कि फेडरेशन आगे भी ऐसे ही कोर्स आयोजित करती रहेगी।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva zho_Hant eng_Latn